
Относно: Възражение от граждани и жители на жк „Люлин“, по реда и начина на провеждане на обществено обсъждане на проект за ПУП на жк „Люлин – Център“ и жк Люлин – Главен център“, Район „Люлин“.

УВАЖАЕМИ ГОСПОДИН ВЛАДОВ,

 След като се запознах с възражението на жители на Район „Люлин“ по повод проведеното обществено обсъждане на проект за ПУП на жк „Люлин – Център“ и жк Люлин – Главен център“ и подробен преглед на документацията в район „Люлин“ по извършените процедура по обяваването и провеждането на общественото обсъждане на проекта, изразявам следното становище:

Обявяването и провеждането на общественото обсъждане е извършено съгласно изискванията на Наредбата за реда и начина за провеждане на обществени обсъждания в Столичната община, приета с Решение № 950 по Протокол № 120 от 11.10.2007 г. на СОС. 
От друга страна, след като жители от района имат възражения по процедурата, то в случая целта на действащата наредба – да се  постигне по-широко разбиране, обществено съгласие и подкрепа за реализацията на обсъждания проект – не е постигната. С мотиви за осигуряване на широка информираност и участие на обществеността при взимане на решения от общинските органи по въпроси, свързани с пространственото развитие и устройството на територията на Столична община, като тези решения бъдат съобразени с изразените становища, предложения, възражения, с доклад на арх. Здравко Здравков до председателя на СОС е представен проект на нова наредба за реда и начина на провеждане на обществени обсъждания. Проектът е публикуван на уеб сайтовете на Столична община (http://sofia.bg/pna.asp) и на Столичния общински съвет (http://sofiacouncil.bg/index.php?page=news&id=713). 


